Okresná prokuratúra Bratislava III 
Vajnorská 47, 832 77 Bratislava 3

Sp. zn. : 2 Pv 455/13/1103	Bratislava III, 23.7.2013
EEČ : 2-10-122-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
 hoci jej z ustanovenia § 62 a nasledujúce Zákona o rodine vyplýva povinnosť prispievať na výživu svojich detí a výška tejto povinnosti jej bola určená rozsudkom Okresného súdu  XXXXX II pod sp. zn. 49P/332/2006 zo dňa 28.05.2007, ktorý nadobudol právoplatnosť dňa 27.12.2007, ktorým bola zaviazaná prispievať na výživu svojho dieťaťa XXXXX, nar. XXXXX celkovou sumou 39,83,-€ mesačne k rukám otca XXXXX vždy do 15 – teho dňa v mesiaci, túto povinnosť si menovaná riadne neplnila od mesiaca september 2012 do mesiaca júl 2013 vrátane, tak zostala dlžná na výživnom XXXXX  sumu v celkovej výške 438,13,-€,

lebo zanikla trestnosť činu

Odôvodnenie:
Poverený príslušník PZ predložil dňa 22.07.2013 na tunajšiu prokuratúru spisový materiál s návrhom na zastavenie trestného stíhania.
	
	Preskúmaním spisového materiálu som zistila, že dňa 10.05.2013 bolo vznesené obvinenie XXXXX  pre prečin zanedbania povinnej výživy podľa § 207 ods. 1  Tr. zák.  na horeuvedenom skutkovom základe. 
Dňa 12.06.2013 poškodený XXXXX vo svojej výpovedi uviedol, že XXXXX dňa 29.05.2013 uhradila  výživné vo výške 360,-€ poštovou poukážkou k rukám syna XXXXX.
Dňa 12.06.2013 poškodený XXXXX vo svojej výpovedi uviedol, že matka mu poslala výživné vo výške 360,-€. Následne telefonicky potvrdil, že výživné matka uhradila, nakoľko dňa 18.06.2013 mu bolo zaslané 80,-€.
 Tým považuje za uhradené celé dlžné výživné od mesiaca september 2012 do mesiaca júl 2013 vrátane. / do vyšetrovacieho spisu boli založené ústrižky poštových poukážok o úhrade výživného vo výške 360,-€ zo dňa 29.05.2013 a 80,-€ zo dňa 18.06.2013/.
	
Podľa § 207 ods. 1 Trestného zákona sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

Podľa § 86 písm. a/ Trestného zákona trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Trestného poriadku s poukazom na § 86 písm. a/ Trestného zákona prokurátor zastaví trestné stíhanie ak zanikla trestnosť činu.

	Vzhľadom k tomu, že XXXXX uhradila na svojho syna dlžné výživné v plnej výške, rozhodla som tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Henrieta Tumová
prokurátorka